CELEX: 52013PC0632
Language: ro
Date: 2013-09-16 00:00:00
Title: Recomandare de DECIZIE A CONSILIULUI privind aprobarea încheierii de către Comisie, în numele Comunității Europene a Energiei Atomice, a unui protocol la Acordul de stabilizare și de asociere între Comunitățile Europene și statele membre ale acestora, pe de o parte, și Republica Albania, pe de altă parte, pentru a se ține seama de aderarea Republicii Croația la Uniunea Europeană

|
			
		
		
		52013PC0632
		
			Recomandare de DECIZIE A CONSILIULUI privind aprobarea încheierii de către Comisie, în numele Comunității Europene a Energiei Atomice, a unui protocol la Acordul de stabilizare și de asociere între Comunitățile Europene și statele membre ale acestora, pe de o parte, și Republica Albania, pe de altă parte, pentru a se ține seama de aderarea Republicii Croația la Uniunea Europeană /* COM/2013/0632 final */
			
				
		
		
			
			   	EXPUNERE DE MOTIVE
La 24 septembrie 2012, Consiliul a autorizat
Comisia să inițieze negocieri cu Albania, în numele Uniunii Europene,
al statelor sale membre și al Republicii Croația, în vederea
încheierii unui protocol la Acordul de stabilizare și de asociere (din 1
aprilie 2009) între Comunitățile Europene și statele membre ale
acestora, pe de o parte, și Republica Albania, pe de altă parte,
pentru a se ține seama de aderarea Croației la Uniunea
Europeană. 
Aceste negocieri au avut loc la 19 noiembrie 2012
și la 10 ianuarie 2013. În urma unor clarificări tehnice suplimentare
și a corespondenței aferente, autoritățile albaneze au
comunicat acordul lor cu privire la proiectul de protocol propus de Comisie la
18 iunie 2013. Textul protocolului este anexat prezentei decizii.
Comisia propune Consiliului să adopte o
decizie privind semnarea și aplicarea cu titlu provizoriu a protocolului
în numele Uniunii Europene și să încheie protocolul în numele Uniunii
Europene și al statelor membre ale acesteia. Comunitatea Europeană a
Energiei Atomice (CEEA) este, de asemenea, parte la Acordul de stabilizare
și de asociere. În ceea ce privește încheierea protocolului în numele
Comunității Europene a Energiei Atomice, Comisia propune ca, în temeiul
articolului 101 al doilea paragraf din Tratatul de instituire a CEEA, Consiliul
să aprobe încheierea protocolului. 
În conformitate cu articolul 101 din Tratatul
privind CEEA, decizia de semnare a acordului se adoptă de către
Comisie, iar decizia de încheiere a acordului se adoptă de către
Comisie, cu aprobarea Consiliului. Prin urmare, este necesar să se adopte
decizii separate cu privire la semnarea și încheierea protocolului de
către UE și de către CEEA.
În ceea ce privește încheierea
protocolului în numele Comunității Europene a Energiei Atomice,
Comisia propune: 
·                        
Consiliul să aprobe încheierea protocolului,
în temeiul articolului 101 paragraful al doilea din Tratatul de instituire a
CEEA.
Recomandare de
DECIZIE A CONSILIULUI
privind aprobarea încheierii de către
Comisie, în numele Comunității Europene a Energiei Atomice, a unui
protocol la Acordul de stabilizare și de asociere între
Comunitățile Europene și statele membre ale acestora, pe de o
parte, și Republica Albania, pe de altă parte, pentru a se ține
seama de aderarea Republicii Croația la Uniunea Europeană
CONSILIUL UNIUNII EUROPENE,
având în vedere Tratatul de instituire a
Comunității Europene a Energiei Atomice, în special articolul 101
paragraful al doilea,
având în vedere recomandarea Comisiei,
întrucât: 
(1)       La 24 septembrie 2012,
Consiliul a autorizat Comisia să inițieze negocieri cu Albania, în
vederea încheierii unui protocol la Acordul de stabilizare și de asociere
între Comunitățile Europene și statele membre ale acestora, pe
de o parte, și Republica Albania, pe de altă parte, pentru a se
ține seama de aderarea Republicii Croația la Uniunea Europeană.
(2)       Aceste negocieri au fost
încheiate cu succes. 
(3)       Prin urmare, protocolul ar
trebui încheiat, de asemenea, în numele Comunității Europene a
Energiei Atomice, în ceea ce privește chestiunile care fac obiectul
Tratatului Euratom.
(4)       Semnarea și încheierea
protocolului fac obiectul unei proceduri separate în ceea ce privește
chestiunile care fac obiectul Tratatului privind Uniunea Europeană și
al Tratatului privind funcționarea Uniunii Europene.
(5)       Ar trebui să se aprobe
încheierea protocolului de către Comisie, care acționează în
numele Comunității Europene a Energiei Atomice,
DECIDE: 
Articol unic 
Prin prezenta decizie se aprobă
încheierea de către Comisie, în numele Comunității Europene a
Energiei Atomice, a Protocolului la Acordul de stabilizare și de asociere
între Comunitățile Europene și statele membre ale acestora, pe
de o parte, și Republica Albania, pe de altă parte (denumit
„protocolul”), pentru a se ține seama de aderarea Republicii Croația
la Uniunea Europeană.
Textul protocolului este anexat la Decizia
Consiliului privind semnarea și aplicarea cu titlu provizoriu a unui
protocol la Acordul de stabilizare și de asociere între
Comunitățile Europene și statele membre ale acestora, pe de o
parte, și Republica Albania, pe de altă parte, pentru a se ține
seama de aderarea Republicii Croația la Uniunea Europeană.
Adoptată la Bruxelles,
                                                                       Pentru
Consiliu
                                                                       Președintele